Jeepney driver na pinaglaruan ang ari sa harap ng 1 babae at umararo sa 2 iba pang sasakyan at plastic barriers, naaresto sa tulong ng taumbayan sa Quezon City | via @arraperezDZMMpic.twitter.com/GddMrDn9h8 — DZMM TeleRadyo (@DZMMTeleRadyo) May 6, 2018

MANILA - Arestado ang isang jeepney driver matapos umanong paglaruan ang kaniyang ari sa harap ng isang babae at sumalpok sa 2 sasakyan habang tumatakas sa Quezon City.

Nakatayo ang babaeng biktima sa isang burger restaurant sa IBP Road nang tapatan ng driver at walang kaabog-abog na paglaruan ang kaniyang maselang bahagi, kuwento ng mister ng ginang.

Natulala at natakot umano ang biktima bago nakapagsumbong sa asawa.

Dito na sila humingi ng tulong mula sa taumbayan at barangay officials, na agad namang hinabol ang jeepney driver.

Pinaharurot umano ng tsuper ang jeep mula IBP Road hanggang Commonwealth, kung saan siya sumalpok sa isang van at isang bus.

Inararo rin ng jeep ang plastic barriers ng ginagawang istasyon ng MRT-7.

Nakorner ng mga awtoridad dito ang driver, na walang imik hanggang dalhin sa istasyon ng pulis.

Mahaharap siya sa mga kasong reckless imprudence resulting in damage to property at acts of lasciviousness.

Ulat ni Arra Perez, ABS-CBN News